《龙门送裴侍御监五岭选》
唐代·李颀

万里番禺地，官人继帝忧。君为柱下史，将命出东周。

歇马傍川路，张灯临石楼。棱棱静疏木，濞濞响寒流。

榔叶四荒外，梅花五岭头。明珠尉佗国，翠羽夜郎洲。

夷俗富珍产，土风资宦游。心清物不杂，弊革事无留。

举善必称最，持奸当去尤。何辞桂江远，今日用贤秋。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。